**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2025. április 23-i ülésére.)

Tisztelt Képviselő-testület!

Szervezeti és működési szabályzatunkról szóló 16/2024. (X. 8.) önkormányzati rendelet 43. §-a értelmében az alábbi lejárt képviselő-testületi határozatra a következő jelentést adom:

A **24/2025. (II. 13.)** határozatában a képviselő-testület hozzájárult ahhoz, hogy Kőszeg Város Önkormányzata és a Fitt Boksz Ökölvívó Egyesület között a Kőszeg, 3759 hrsz-ú, kivett mentőállomás, garázs megnevezésű ingatlanra vonatkozóan díjmentes ingatlanhasználat biztosításáról szóló megállapodás jöjjön létre és egyben felhatalmazta a polgármestert annak aláírására.

A határozatra jelenti Németh Ildikó városüzemeltetési osztályvezető, hogy az egyesülettel létrejött a megállapodás.

Tisztelt Képviselő-testület!

A szervezeti és működési szabályzatunkról szóló 16/2024. (X. 8.) önkormányzati rendelet 3. § (5) bekezdése és a 44. §.-ban foglaltak értelmében az alábbiakban beszámolok az átruházott hatáskörben hozott döntésekről.

***Dr. Dömötör Ramóna*** igazgatási osztályvezető jelentése alapján:

A polgármester nevében az osztály 2025. március 27. és 2025. április 17. között összesen 4 fő részére lakásfenntartási támogatást, 92 fő részére, 113 esetben települési támogatást, állapított meg.

***Németh Ildikó*** városüzemeltetési osztályvezető jelentése alapján:

A polgármester nevében az osztály 2025. március 13. és 2025. április 17. között összesen 17 db közterület-használati engedélyt adott ki.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*72/2025. (III. 24.) polgármesteri határozat:*

Támogatás polgármesteri keretből a Beszédgyógyítás Alapítvány részére a Vármegyei Szépíró Verseny támogatása céljából.

*73/2025. (III. 26.) polgármesteri határozat:*

Közterület bontási hozzájárulás a Kőszeg, Szent Imre Herceg utca 2. számú ingatlan előtti szennyvíz bekötővezeték cseréje érdekében.

*74/2025. (III.27.) polgármesteri határozat:*

Tulajdonosi hozzájárulás a Kőszeg 0179/10 hrsz-ú ingatlanon gokartpályához kapcsolódó kereskedelmi tevékenység folytatásához.

*75/2025. (III. 27.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Kálvária utca 16.)

*76/2025. (III. 27.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Bercsényi Miklós utca 52.)

*77/2025. (III. 27.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Panoráma krt. 652 hrsz.)

*78/2025. (III. 31.) polgármesteri határozat:*

Közútkezelői hozzájárulás a Kőszeg, 2917/40 hrsz-ú ingatlanon létesülő üzemanyagtöltő állomás útcsatlakozásának használatbavételi eljárásához.

*79/2025. (III. 31.) polgármesteri határozat:*

Közterület bontási hozzájárulás Kőszeg, Pék utca 1.előtti csőtörés hibaelhárítása érdekében.

*80/2025. (III. 31.) polgármesteri határozat:*

Közterület bontási hozzájárulás Kőszeg, Temető utca 55. alatti, 3256/2 hrsz-ú ingatlanhoz csatlakozó földkábel kiépítéséhez.

*81/2025. (IV. 3.) polgármesteri határozat:*

Közútkezelői hozzájárulás 20 tonna megengedett legnagyobb össztömeget meghaladó jármű behajtásához (Kőszeg, Panoráma krt. 18.)

*82/2025. (IV. 3.) polgármesteri határozat:*

Támogatás a polgármesteri keretből a Kőszegi Borbarát Hölgyek Egyesülete részére a 15. Szőlő-és Klíma Konferencia lebonyolításával kapcsolatos költségekhez.

*83/2025. (IV. 8.) polgármesteri határozat:*

Elővásárlási jogról lemondás Kőszeg, Gyöngyös u. 8. alatti, 1961 hrsz-ú műemléki ingatlan adásvétele tárgyában a kulturális örökségvédelmi törvény alapján.

*84/2025. (IV. 8.) polgármesteri határozat:*

Támogatás a polgármesteri keretből a Kőszegi Nyugdíjas Pedagógus Klub fennállásának 50. évfordulós megemlékezésének támogatása céljából.

*85/2025. (IV. 8.) polgármesteri határozat:*

Támogatás a polgármesteri keretből a Kőszegi Alpensänger Német Nemzetiségi Kórus részére a kórustagok egységes megjelenésének támogatása céljából.

*86/2025. (IV. 8.) polgármesteri határozat:*

Támogatás a polgármesteri keretből a Kőszegi DANCE JAM Táncművészeti Egyesület részére a tánccsoport fennállásának 35. jubileumi támogatása céljából.

*87/2025. (IV. 11.) polgármesteri határozat:*

Tulajdonosi hozzájárulás a Kőszeg, 7299 hrsz ingatlan villamos energia ellátása érdekében.

*88/2025. (IV. 11.) polgármesteri határozat:*

Közútkezelői hozzájárulás a Kőszeg, 7288 hrsz ingatlan villamos energia ellátása érdekében.

*89/2025. (IV. 11.) polgármesteri határozat:*

Közterület bontási hozzájárulás a Kőszeg, 4170/1 hrsz-ú ingatlanhoz csatlakozó földkábel kiépítéséhez.

*90/2025. (IV. 11.) polgármesteri határozat:*

Közterület bontási hozzájárulás a Kőszeg, 2869/29 hrsz-ú ingatlanhoz csatlakozó földkábel kiépítéséhez.

*91/2025. (IV. 11.) polgármesteri határozat:*

Közútkezelői hozzájárulás a Kőszeg, Gesztenyefa utca, 4510 hrsz-ú ingatlan földgázellátása érdekében.

*92/2025. (IV. 17.) polgármesteri határozat:*

Támogatás a polgármesteri keretből a Beszédgyógyítás Alapítvány részére a Szakiskolások Országos Sporttalálkozón történő részvételéhez.

**Kőszeg, 2025. április 17.**

**Dr. Zalán Gábor s. k.** jegyző